Frederiksberg kommune

Frederiksberg kommune er en kommune på Sjælland i Danmark. Frederiksberg kommune ligger helt omsluttet av København kommune. Den indre delen av Frederiksberg regnes også til det sentrale København. Etter kommunereformen i 2007 inngår Frederiksberg i Region Hovedstaden sammen med resten av storbyområdet København.

Frederiksberg er den arealmessig minste kommunen i Danmark, men den femte mest befolkede og den klart tettest befolkede. Kommunen omfatter den tidligere selvstendige byen Frederiksberg, som på 2000-tallet danner en sammenhengende bebyggelse med resten av det sentrale København. Med sin autonomi og utpreget lave bebyggelse er det er vanlig å betrakte Frederiksberg som en forstad.

 Historie 
I 1842 ble Frederiksberg en del av Frederiksberg-Hvidovre sognekommune. I 1857 kom en lov som opprettet det daværende Frederiksberg sogn til en selvstendig kommune i Københavns amt. Den nye kommunen fikk snart rettigheter som handelsplass. Med dette ble sogneforstanderskapet omdannet til et kommunestyre, mens forstanderskapets formann ble titulert «borgermester».

I 1900 overtok kommunestyret også amtsrådets oppgaver. Etter kommunereformen i 1970 beholdt Frederiksberg, København og Bornholm statusen som amtskommuner. I 2007 ble amtene avskaffet og Frederiksberg innlemmet i Region Hovedstaden. Flere landkommuner ble innlemmet i København kommune i 1902, men Frederiksberg har ønsket å forbli selvstendig.

 Politikk og administrasjon 

Frederiksberg og Aarhus er de eneste kommunene i landet som i prinsippet har magistratstyre, en styreform som er forbeholdt de største byene. En magistrat forestår den daglige politiske og administrative ledelsen av kommunen.Hvidtfeldt, Johan. Håndbog for danske lokalhistorikere. Dansk Historisk Fællesforening. Siden 1998 har Frederiksberg praktisert en delt administrativ ledelse, men beholdt de gamle benevnelsene. Magistraten er et kollektivt organ valgt av flertallet i kommunestyret, og tilsvarer økonomiutvalget i danske kommuner med utvalgsstyre. Magistraten har elleve medlemmer, som tituleres «rådmenn», og ledes av borgermesteren og to viseborgermestre. Kommunestyret har 29 medlemmer (2022-). Ni faste utvalg utarbeider forslag og innstillinger til kommunestyret, og har det overordnede økonomiske ansvaret for sitt fagområde.

Kommunen sysselsetter i alt knappe 7 000 ansatte, hvorav 700 arbeider i administrasjonen. Av nødetater betjenes Frederiksberg av Københavns Politi og Frederiksberg Brandvæsen. Frederiksberg kommune er aksjonær i Metroselskabet I/S, som eier Københavns metro.

 Borgermestre 
 Periode Borgermester Parti 1858–1861 Godseier Ernst Emil Rosenørn Højre 1861–1862 Justisråd Niels Frederik Jespersen 1862–1872 Etatsråd Rasmus Carl Stæger  1872–1891 Justitiarius Niels Frederik Schlegel Højre 1891–1896 Høyesterettssakfører Frederik Asmussen Højre 1896–1908 Dr.med. Eduard Moritz Jacoby 1908–1909 Overrettssakfører Niels Petersen Radikale 1909–1936 Overrettssakfører M. Godskesen Konservative 1936–1948 Direktør Vilhelm Fischer Konservative 1948–1950 Statsrevisor Aksel Møller Konservative 1950–1954 Branndirektør Arne Stæhr Johansen Konservative 1954–1958 Statsrevisor Aksel Møller Konservative 1958–1978 Branndirektør Arne Stæhr Johansen Konservative 1978–2001 Visedirektør John Winther Konservative 2001–2009 Sjefjurist Mads Lebech Konservative 2009–2019 Seniorproduktsjef Jørgen Glenthøj Konservative 2019–2021 Advokat Simon Aggesen Konservative 2022– Advokat Michael Vindfeldt Socialdemokratiet

 KommunalrådetData hentet fra Danmarks Statistik, KMD Valg, Statens Arkiver og Valg.dk 
+Mandater  År  20px|Socialdemokratiet  20px|Radikale Venstre  20px|Det Konservative Folkeparti  20px|Socialistisk Folkeparti   20px|Liberal Alliance   20px|Dansk Folkeparti  20px|Venstre  20px|Enhedslisten  20px|Alternativet  Tot 2005   5  2  13  2     1  2    25 2009   6  1  12  4     1  1    25 2013  4  2  10  2  1  1  2  3    25 2017  4  3  11  1  1   1  3  1  25 2021  5  3  13  1     1  6    29 2025   7  3   11   2   1     2   5    31

 Vennskapskommuner 
Frederiksberg kommune har vennskapssamarbeid med følgende kommuner:

 Bærum, Norge (1948)
 Cēsis, Latvia (1996)
 Hafnarfjörður, Island (1948)
 Palanga, Litauen (1993)
 Tartu, Estland (1991)
 Tavastehus, Finland (1948)
 Uppsala, Sverige (1947)

 Noter 

 Referanser 



 Eksterne lenker 



Kategori:Øresundsregionen